Ved Retten i Hjørring blev en 16-årig mand fredag varetægtsfængslet i surrogat, det vil sige på en institution i stedet for et fængsel, i fire uger, sigtet for voldtægt. Voldtægten skal være sket natten til fredag på en adresse i Frederikshavn, og offeret er en 15-årig pige, som den sigtede kender i forvejen. Grundlovsforhøret blev holdt for lukkede døre, og derfor er detaljerne omkring episoden ukendte. Den 16-årige nægter sig skyldig i voldtægt.

Opsummering:
En 16-årig mand er varetægtsfængslet i fire uger for voldtægt af en 15-årig pige.